**Likumprojekta “Par nekustamā īpašuma atsavināšanu Latvijas Republikas un Baltkrievijas Republikas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par nekustamā īpašuma atsavināšanu Latvijas Republikas un Baltkrievijas Republikas valsts robežas joslas ierīkošanai” (turpmāk – likumprojekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Likums stājas spēkā nākamajā dienā pēc tā izsludināšanas. |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav — atbilstoši Sabiedrības vajadzībām nepieciešamā nekustamā īpašuma atsavināšanas likumam (turpmāk ‑ Atsavināšanas likums).Atbilstoši Atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Atsavināšanas likumā paredzētos nosacījumus.Atbilstoši Atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 “Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.1.apakšpunktam, Latvijas Republikas valsts robežas platums ar Baltkrievijas Republiku ir 12 metri.Lai veiktu Latvijas Republikas un Baltkrievijas Republikas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Baltkrievijas Republikas robežas ierīcību, nepieciešams atsavināt robežai pieguļošā nekustamā īpašuma “Bagātības” (nekustamā īpašuma kadastra Nr. 6084 004 0334) daļu – zemes gabala (apzīmējums 6084 004 0334) daļu 0,02 ha platībā (projektētā zemes gabala kadastra apzīmējums 6084 004 0358) – Piedrujas pagastā, Krāslavas novadā (turpmāk – nekustamais īpašums “Bagātības”), kas atrodas valsts robežas joslā.Nekustamā īpašuma “Bagātības” (nekustamā īpašuma kadastra Nr. 6084 004 0334) daļa – zemes gabala (apzīmējums 6084 004 0334) īpašniekam atlikusi daļa 3,77 ha platībā tās platības un konfigurācijas dēļ ir izmantojamā atbilstoši vietējās pašvaldības teritorijas plānojumam.Nekustamais īpašums “Bagātības” ir ierakstīts Daugavpils tiesas Zemesgrāmatu nodaļas Piedrujas pagasta zemesgrāmatas nodalījumā Nr.100000163549. Nekustamajam īpašumam “Bagātības” zemesgrāmatā nav ierakstīti apgrūtinājumi par labu trešajām personām. Nekustamajam īpašumam „Bagātības” ir noteikti apgrūtinājumi (saskaņā ar informāciju no Nekustamā īpašuma valsts kadastra informācijas sistēmas):- ūdensteces aizsargjoslas teritorija 3,79 ha;- tauvas joslas teritorija gar upi – 0,41 ha;- aizsargājamo ainavu apvidus ainavu aizsardzības zonas teritorija – 3,79 ha.Nekustamais īpašums “Bagātības” vienādās daļās pieder divām personām, kuras abas ir nepilngadīgas un kuru faktiskā dzīvesvieta nav zināma. Ņemot vērā minēto, Daugavpils pilsētas bāriņtiesai (turpmāk – Bāriņtiesa) 2018.gada 16.janvārī tika nosūtīta vēstule ar lūgumu atļaut realizēt zemes ierīcības projektu un nozīmēt īpašnieku pārstāvi, kurš būtu tiesīgs tos pārstāvēt un parakstīt zemes ierīcības dokumentus.Bāriņtiesa 2018.gada 20.marta vēstulē Nr.1-14/1609 izsniedza atļauju realizēt zemes ierīcības projektu un līdz brīdim, kad Bāriņtiesai izdosies sazināties ar bērnu likumiskajiem pārstāvjiem, lūdza pirms darbu uzsākšanas saskaņot visas veicamās darbības ar Bāriņtiesu, kā arī informēja, ka bērnu mātei (turpmāk – Aizbildnis) ir atļauts pārvaldīt savu bērnu mantu ar aizbildņa tiesībām un pienākumiem līdz viņu pilngadībai.2018.gada 10.aprīlī Bāriņtiesa izsniedza pilnvaru Bāriņtiesas priekšsēdētāja vietniecei E.P. pārstāvēt bērnu intereses, tajā skaitā parakstīt dokumentus, kas attiecas uz robežu apsekošanu un noteikšanu. Vēlāk pilnvara tika atsaukta.2018.gada 25.maijā Aizbildnim uz Bāriņtiesas rīcībā esošo adresi, kā arī bērnu tēvam un Bāriņtiesai tika nosūtīta vēstule Nr.1.2.2-09/5881 par nekustamā īpašuma “Bagātības” atsavināšanu sabiedrības vajadzībām un uzaicinājums saskaņot zemes ierīcības dokumentus. 2018.gada 28.jūnija vēstulē Nr.1.-14./3246 Bāriņtiesa informēja, ka, saņemot Nodrošinājuma valsts aģentūras pirmo vēstuli par īstenojamo projektu, kura ietvaros ir ieplānots atsavināt nekustamā īpašuma “Bagātības” daļu, nosūtīja Aizbildnim uzaicinājumu ierasties uz pārrunām, taču Bāriņtiesai neizdevās sazināties ar Aizbildni. 2018.gada 14.jūnijā Bāriņtiesa saņēma informāciju no Aizbildņa pārstāvja, ka viņš, neskatoties uz normatīvo aktu prasībām nepiekrīt nekustamā īpašuma “Bagātības” daļas atsavināšanai, norādot, ka bērnu interesēs ir visa zemes gabala atsavināšana. Bāriņtiesai izdevies sazināties ar Aizbildni, kurš informēja, ka tas, kā bērnu likumiskais pārstāvis, nav ieinteresēts atsavināt daļu no bērniem piederošā zemes gabala, jo šāda zemes gabala sadalīšana un atsavināšana būtiski pazeminās bērniem piederošā nekustamā īpašuma vērtību. Bāriņtiesa aicināja panākt vienošanos ar Aizbildni, pēc kā Bāriņtiesa nekavējoties pieņems bērnu interesēm atbilstošu lēmumu.Aizbildnis un bērnu tēvs atbildi uz to nav snieguši.Komisija Aizbildnim, kā arī bērnu tēvam un Bāriņtiesai 2018.gada 17.jūlijā nosūtīja paziņojumu Nr.1.2.2.-09/7771 par novērtēšanu, vienlaikus pamatojot, kāpēc tiek atsavināta tikai nekustamā īpašuma “Bagātības” daļa.Aizbildnis un bērnu tēvs uz to atbildi nav snieguši.Bāriņtiesa telefoniski informēja, ka saņēma Aizbildņa viedokli, ka tas nepiedalīsies nekustamā īpašuma “Bagātības” atsavināšanas procesā un plāno pārsūdzēt tiesā pieņemtos lēmumus.Sertificēts vērtētājs noteica, ka nekustamā īpašuma “Bagātības” tirgus vērtība 2018.gada 9.oktobrī ir 37,05 *euro* (trīsdesmit septiņi *euro* un 05 centi), jeb 0,1853 *euro* par 1 kvadrātmetru. Atsavināšanas rezultātā īpašniekam radušies zaudējumi netika konstatēti, to apmērs ir 0,00 *euro*.Komisija 2018.gada 26.oktobrī nosūtīja Aizbildnim un zināšanai Bāriņtiesai uzaicinājumu Nr.1.2.2-09/11875 piedalīties sēdē par aprēķinātās atlīdzības izvērtēšanu.Aizbildņa un Bāriņtiesas atbilde netika saņemta.Komisija, nosakot atlīdzību par nekustamo īpašumu “Bagātības”, ņēma vērā sertificētā nekustamā īpašuma vērtētāja slēdzienu, ka nekustamā īpašuma “Bagātības” tirgus vērtība 2018.gada 9.oktobrī ir 37,05 *euro* (trīsdesmit septiņi *euro* un 05 centi), jeb 0,1853 *euro* par 1 kvadrātmetru.Komisija, pamatojoties uz MK noteikumu Nr.204 35.punktu, nolēma apstiprināt atlīdzību par nekustamā īpašuma “Bagātības” atsavināšanu, nosakot to 37,05 *euro* (trīsdesmit septiņi *euro* un 05 centi) apmērā, jeb 0,1853 *euro* par 1 kvadrātmetru.Iekšlietu ministrija saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 36. punktu izskatīja komisijas 2018.gada 7.decembra lēmumu Nr.16 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2019.gada 25.janvāra lēmumu Nr.1-67/10 apstiprināt Komisijas noteikto atlīdzības apmēru par nekustamā īpašuma „Bagātības” atsavināšanu, nosakot taisnīgu atlīdzību 37,05 *euro* apmērā, jeb 0,1853 *euro* par 1 kvadrātmetru.Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2019.gada 9.aprīļa rīkojuma Nr.164 “Par nekustamā īpašuma atsavināšanu Latvijas Republikas un Baltkrievijas Republikas valsts robežas joslas ierīkošanai” (turpmāk – MK rīkojums Nr.164) pieņemšanas, Nodrošinājuma valsts aģentūra (turpmāk – NVA) 2019.gada 15.aprīlī saskaņā ar Atsavināšanas likuma 11.pantā noteikto nosūtīja nekustamā īpašuma “Bagātības” Aizbildnim un zināšanai Bāriņtiesai vēstuli Nr.1.2.2-09/3093 “Par uzaicinājumu noslēgt līgumu” ar uzaicinājumu 30 dienu laikā no dienas, kad vēstule saņemta, paziņot par iespēju noslēgt līgumu par nekustamā īpašuma “Bagātības” labprātīgu atsavināšanu. Paziņojumam tika pievienots MK rīkojums Nr.164.Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā no nekustamā īpašuma “Bagātības” Aizbildņa netika saņemta.2019.gada 15.maijā NVA nosūtīja nekustamā īpašuma “Bagātības” Aizbildnim un zināšanai Bāriņtiesai atkārtotu paziņojumu Nr.1.2.2-09/3765 “Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot, par iespēju noslēgt līgumu par nekustamā īpašuma “Bagātības” labprātīgu atsavināšanu. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā no nekustamā īpašuma “Bagātības” īpašnieka netika saņemta. Ņemot vērā, ka Atsavināšanas likumā noteiktajā termiņā nekustamā īpašuma „Bagātības” Aizbildnis nav sniedzis atbildi uz nosūtītajiem atsavināšanas paziņojumiem un līgums par nekustamā īpašuma labprātīgu atsavināšanu nav noslēgts, ir izpildījušies Atsavināšanas likuma 13.pantā noteiktie priekšnoteikumi likumprojekta par nekustamā īpašuma „Bagātības” piespiedu atsavināšanu sabiedrības vajadzībām virzīšanai izskatīšanai Saeimā.Labums ko sabiedrība iegūs, nosakot nekustamā īpašuma „Bagātības” īpašniekiem pamattiesību ierobežojumu, ir lielāks par indivīda interesēm nodarīto kaitējumu, jo minētais nekustamais īpašums „Bagātības nepieciešams īpašu sabiedrības interešu un publisku mērķu sasniegšanai – robežapsardzības infrastruktūras būvniecībai valsts robežas joslā gar Latvijas Republikas un Baltkrievijas Republikas valsts robežu, kas paaugstinās Latvijas Republikas un Eiropas Savienības ārējās robežas drošību.Mainīt valsts robežas joslas izvietojumu tā, lai neskartu nekustamo īpašumu „Bagātības nav iespējams.Ņemot vērā iepriekš minēto, kā arī robežapsardzības infrastruktūras būvniecības valsts robežas joslā gar Latvijas Republikas un Baltkrievijas Republikas valsts robežu nozīmīgumu, nepieciešams iegūt nekustamo īpašumu „Bagātības” kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās Iekšlietu ministrija normatīvajos aktos noteiktajā kārtībā īpašuma tiesības uz nekustamo īpašumu „Bagātības” brīvu no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītas parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātas tiesības) nostiprinās zemesgrāmatā uz valsts vārda Iekšlietu ministrijas personā.Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai Atsavināšanas likuma Pārejas noteikumu 5.2.apakšpunktā noteiktajā kārtībā vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekiem ir tiesības iesniegt konstitucionālo sūdzību par nekustamā īpašuma „Bagātības” atsavināšanu.Projekts attiecas uz Iekšlietu politikas jomu (valsts robežas drošība) un publiskās pārvaldības politikas jomu (valsts īpašumu pārvaldība). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minētā nekustamā īpašuma īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamā īpašuma atsavināšanu un īpašuma tiesību nostiprināšanu zemesgrāmatā kopumā sastāda **68 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – **38 *euro***, tajā skaitā par nekustamo īpašumu „Bagātības” **37,05 *euro***;
2. izdevumi, kas saistīti ar īpašuma tiesību nostiprināšanu zemesgrāmatā: 1 īpašums x 30 *euro* = **30 *euro*.**

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs [Sandis Ģirģens](https://www.mk.gov.lv/lv/amatpersonas/sandis-girgens)

Vīza: valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv